CELEX: 32013R0042
Language: et
Date: 2013-01-17 00:00:00
Title: Komisjoni rakendusmäärus (EL) nr 42/2013, 17. jaanuar 2013 , millega muudetakse määrust (EÜ) nr 1510/96 teatavate kaupade klassifitseerimise kohta koondnomenklatuuris

22.1.2013   
            
            
               ET
            
            
               Euroopa Liidu Teataja
            
            
               L 18/3
            
         KOMISJONI RAKENDUSMÄÄRUS (EL) nr 42/2013,
   17. jaanuar 2013,
   millega muudetakse määrust (EÜ) nr 1510/96 teatavate kaupade klassifitseerimise kohta koondnomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Komisjoni 26. juuli 1996. aasta määruse (EÜ) nr 1510/96 (teatavate kaupade klassifitseerimise kohta koondnomenklatuuris) (2) kohaselt klassifitseeriti plastvurri ja närimiskummi sisaldav plastkest plastvurri osas CN-koodi 9503 90 32 alla ja närimiskummi osas CN-koodi 1704 10 99 alla. Tulenevalt kombineeritud nomenklatuuri grupi 95 märkusest 4, mis kehtib alates 1. jaanuarist 2007, tuleks mõlemad tooted klassifitseerida koos CN-koodi 9503 00 95 alla komplektina, millel on mänguasja põhitunnused.
            
         
               (3)
            
            
               Seepärast tuleks määrust (EÜ) nr 1510/96 vastavalt muuta.
            
         
               (4)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1510/96 lisas esitatud tabeli esimene punkt asendatakse käesoleva määruse lisas esitatud tekstiga.
   Artikkel 2
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. jaanuar 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 189, 30.7.1996, lk 89.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Kaheosaline plastkapsel, milles on:
                  
                              —
                           
                           
                              plastvurr läbimõõduga 2,5 cm,
                           
                        
                              —
                           
                           
                              pallikujuline suhkruga kaetud närimiskumm sahharoosisisaldusega (sh sahharoosina väljendatud invertsuhkur) 69,5 massiprotsenti.
                           
                        
               
                  9503 00 95
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 5b ja 6, grupi 95 märkusega 4 ning CN-koodide 9503 00 ja 9503 00 95 sõnastusega.
                  Vurri ja närimiskummi ei saa käsitada „jaekaubanduseks mõeldud komplektina esitatud kaupadena” üldreegli 3b tähenduses, sest need ei ole kokku pandud mingiks erivajaduseks või konkreetseks tegevuseks. Need ei ole teineteisega seotud ega ette nähtud koos või omavahel kombineeritult kasutamiseks (närimiskumm on söödav toode, samas kui vurr on ette nähtud mängimiseks).
                  Vurr on rubriigi 9503 toode, mis on pandud komplekti rubriigi 1704 närimiskummiga, ja sellisel komplektil on mänguasja põhitunnused (vt ka kombineeritud nomenklatuuri selgitavad märkused, grupi 95 märkus 4).
                  Kuna plastkapsel on selliste toodete puhul tavaliselt kasutatav pakkematerjal, tuleks see klassifitseerida toodetega sama koodi alla.
                  Seega tuleb toode klassifitseerida muu plastist mänguasjana CN-koodi 9503 00 95 alla.